
Na temelju članaka 35. i 48. stavka 3. Zakona o lokalnoj i područnoj (regionalnoj) samoupravi ("Narodne novine" br. 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20), članka 49. Zakona o poljoprivrednom zemljištu ("Narodne novine" br. 20/18, 115/18, 98/19, 57/22 i 136/25), članaka 25. i 100. Statuta Općine Križ („Glasnik Zagrebačke županije“ br. 11/21, 57/23 i 25/25) i članka 64. Poslovnika Općinskog vijeća Općine Križ („Glasnik Zagrebačke županije“ br. 11/21), Općinsko vijeće Općine Križ na ___ sjednici održanoj dana ______2026. godine donijelo je


PROGRAM
korištenja sredstava ostvarenih od zakupa, prodaje, prodaje izravnom pogodbom, privremenog korištenja i davanja na korištenje izravnom pogodbom poljoprivrednog zemljišta u vlasništvu Republike Hrvatske na području Općine Križ za 2027. godinu

I.
	Ovim Programom utvrđuje se namjena korištenja sredstava ostvarenih u 2027. godini od zakupa, prodaje, prodaje izravnom pogodbom, privremenog korištenja i davanja na korištenje izravnom pogodbom poljoprivrednog zemljišta u vlasništvu Republike Hrvatske na području Općine Križ, a koja su Proračunom Općine Križ za 2027. godinu i projekcijama za 2028. i 2029. godinu planirana u ukupnom iznosu od 67.900,00 EUR-a.

II.
	Prihod ostvaren u visini od 65% sredstava ostvarenih od zakupa, prodaje, prodaje izravnom pogodbom, privremenog korištenja i davanja na korištenje izravnom pogodbom poljoprivrednog zemljišta u vlasništvu Republike na području Općine Križ za 2027. godinu, utrošiti će se za sljedeće aktivnosti: premije osiguranja, uređenje ruralnog prostora, subvencije za poljoprivrednike i umjetno osjemenjivanje, a u skladu s namjenom utvrđenom člankom 49. stavkom 3. Zakona o poljoprivrednom zemljištu ("Narodne novine" br. 20/18, 115/18, 98/19, 57/22 i 136/25).

Ovaj Program stupa na snagu osmi dan od dana objave u Glasniku Zagrebačke županije.

